62019TJ0384_INF
Hotărârea Tribunalului (Camera a opta) din 29 septembrie 2021 – Parlamentul/Axa Assurances Luxembourg și alții
(Cauza T‑384/19)
„Clauză compromisorie – Contract de asigurare «Toate riscurile de pe șantier» – Extindere și modernizare a clădirii Konrad Adenauer în Luxemburg – Daune produse de ape pluviale – Cerere de rambursare a cheltuielilor și despăgubire – Domeniu de aplicare al asigurării – Clauză de excludere – Obligații procedurale accesorii – Procedura judecării cauzei parțial în lipsă”
1.
Procedură jurisdicțională – Sesizarea Tribunalului în temeiul unei clauze compromisorii – Competență a Tribunalului definită exclusiv de articolele 256 și 272 TFUE și de clauza compromisorie – Conținut
(art. 256 și 272 TFUE)
(a se vedea punctele 43 și 44)
2.
Procedură jurisdicțională – Sesizarea Tribunalului în temeiul unei clauze compromisorii – Contract de asigurare – Asigurare pentru lucrări de construcții „Toate riscurile” – Daune cauzate de ape pluviale clădirii Konrad Adenauer a Parlamentului European – Cerere a Parlamentului de rambursare a cheltuielilor și de despăgubire – Domeniu de aplicare al asigurării – Clauză de excludere – Noțiunea de inundație
(art. 256 și 272 TFUE; Directiva 2007/60 a Parlamentului European și a Consiliului, art. 1 și 2)
(a se vedea punctele 77, 78, 81-96 și 99-111)
3.
Procedură jurisdicțională – Sesizarea Tribunalului în temeiul unei clauze compromisorii – Contract de asigurare – Asigurare împotriva tuturor riscurilor pentru lucrările de construcții – Daune cauzate de ape pluviale clădirii Konrad Adenauer a Parlamentului European – Cerere a Parlamentului de rambursare a cheltuielilor și de despăgubire – Acțiune în răspundere contractuală – Condiții – Nelegalitate – Prejudiciu – Legătură de cauzalitate – Sarcina probei – Lipsa uneia dintre condiții – Respingerea în întregime a acțiunii în despăgubire
(art. 256, 272 și 340 TFUE)
(a se vedea punctele 125-129 și 133)
Obiectul
Cerere întemeiată pe articolul 272 TFUE, având ca obiect obligarea pârâtelor la rambursarea cheltuielilor legate de daunele cauzate de apă clădirii Konrad Adenauer din Luxemburg, ca urmare a precipitațiilor abundente care au căzut la fața locului la 27 și 30 mai 2016
Dispozitivul
1)
Obligă Nationale‑Nederlanden Schaderverzekering Maatschappij NV să ramburseze Parlamentului European suma de 79653,89 euro și dobânzile legale pentru întârzierea plății, aferente acestei sume, începând de la 22 decembrie 2017, a căror rată este egală cu suma dintre rata dobânzii facilității principale de refinanțare aplicate de Banca Centrală Europeană (BCE) operațiunilor sale principale de refinanțare și 8 puncte procentuale.
2)
Respinge în rest acțiunea.
3)
Nationale‑Nederlanden Schaderverzekering Maatschappij suportă cheltuielile de judecată aferente procedurii judecării cauzei în lipsă care o privește.
4)
Parlamentul suportă două treimi din cheltuielile de judecată efectuate de Axa Assurances Luxembourg SA, Bâloise Assurances Luxembourg SA și La Luxembourgeoise SA, pe lângă propriile cheltuieli de judecată.